Anne Murray

**Morna Anne Murray** (født 20. juni 1945) er en canadisk musiker som har solgt over 54 millioner album.

Murray var den første kvinnelige solo-sangeren fra Canada som nådde 1.-plass på hitlistene i USA. Hun har blitt tildelt fire Grammy Awards, 3 American Music Awards, 3 Country Music Association Awards og 3 Canadian Country Music Association Awards. Murray har også fått 24 Juno Awards, og hun er dermed den artisten som har mottatt flest Juno Awards. Hun er medlem av Canadian Country Music Hall of Fame, The Songwriters Hall of Fame og Hit Parade Hall of Fame. Hun er medlem av Country Music Hall of Fame Walkway of Stars i Nashville, og hun har mottatt en stjerne på Hollywood Walk of Fame i Los Angeles og på Canadas Walk of Fame i Toronto. I 2011 rangerte Billboard henne som nummer 10 på sin liste over de 50 største artistene noensinne. 

En av hennes større hit «Perfect Strangers» fra albumet *Harmony* (1987), gitt ut som singel i 1988, var skrevet av blant annet Jonas Fjeld og Johnny Sareussen. Den nådde en nittende plass på Canadian *RPM* Adult Contemporary. 

Som en av Canadas mest suksessfulle kvinnelige artister, ble Murray ofte etterspurt på fjernsyn i Canada og USA, og hun var blant annet med i den populære amerikanske TV-serien The Glen Campbell Goodtime Hour. Hun spilte inn sitt første konsertalbum i 1997 og i 1999 ga hun ut What a Wonderful World som solgte til platina.

Anne Murray bar den olympiske flagget under åpningsseremonien for Vinter-OL i Vancouver 2010 som én av åtte utvalgte canadiske ikoner. Dette var som en nasjonal representant valgt for sin betydelige innflytelse på canadisk kultur og identitet.

Murray var talskvinne for mange forskjellige veldedige formål gjennom hele sin karriere – senest Colon Cancer Canada. Hennes far, Dr. Carson Murray, døde i 1980 i en alder av 72 år av komplikasjoner etter leukemi. I 2009 publiserte Murray sin selvbiografi, «All of Me», skrevet med hjelp av Michael Posner.

## Listetopper
Følgende av Anne Murrays singler har oppnådd førsteplass på Billboards country-liste:
* I Just Fall in Love Again (1979)
* Shadows in the Moonlight (1979)
* Broken Hearted Me (1979)
* Could I Have This Dance (1980)
* Blessed Are the Believers (1981)
* A Little Good News (1983)
* Just Another Woman in Love (1984)
* Nobody Loves Me Like You Do (med Dave Loggins) (1984)
* Now and Forever (You and Me) (1986)

## Diskografi

* 1968 – *What About Me*
* 1969 – *This Way Is My Way*
* 1970 – *Honey, Wheat and Laughter*
* 1971 – *Straight, Clean and Simple*
* 1971 – *Talk It Over in the Morning*
* 1971 – *Anne Murray / Glen Campbell* (med Glen Campbell)
* 1972 – *Annie*
* 1973 – *Danny's Song*
* 1974 – *Love Song*
* 1974 – *Highly Prized Possession*
* 1975 – *Together*
* 1976 – *Keeping in Touch*
* 1977 – *There's a Hippo in My Tub*
* 1978 – *Let's Keep It That Way*
* 1979 – *New Kind of Feeling*
* 1979 – *I'll Always Love You*
* 1980 – *Somebody's Waiting*
* 1981 – *Where Do You Go When You Dream*
* 1982 – *The Hottest Night of the Year*
* 1983 – *A Little Good News*
* 1984 – *Heart over Mind*
* 1986 – *Something to Talk About*
* 1987 – *Harmony*
* 1988 – *As I Am*
* 1990 – *You Will*
* 1991 – *Yes I Do*
* 1993 – *Croonin*'
* 1996 – *Anne Murray*
* 1999 – *What a Wonderful World*
* 2002 – *Country Croonin*'
* 2004 – *I'll Be Seeing You*
* 2007 – *Anne Murray Duets: Friends & Legends*

## Referanser


## Eksterne lenker
* 
* 
* 
* 
* Annemurraycentre.com – Anne Murray Centre's official website
* "Queen Anne: Keeping the Class in Classic"